open-index/open-wikipedia-markdown huggingface dataset:
செல்லைட்டு

**செல்லைட்டு** (*Sellaite*) என்பது MgF2என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நாற்கோண படிக அமைப்பில் செல்லைட்டு கனிமம் படிகமாகிறது. பொதுவாக வெள்ளையாக கண்ணாடியாலான பட்டகங்களைப் போலவே தெளிவாகக் காணப்படுகிறது. இழைகளாகவும் கதிர்வீச்சு திரட்டுகளாகவும் இருக்கும். இது 5 முதல் 6 வரை மோவின் கடினத்தன்மை மதிப்பையும் 2.97 முதல் 3.15 வரையிலான ஒப்படர்த்தி மதிப்பையும் கொண்டுள்ளது. செல்லைட்டு கனிமத்தின் ஒளிவிலகல் குறியீட்டு எண் மதிப்புகள் nω = 1.378 மற்றும் nε = 1.390 ஆகும்.

பன்னாட்டு கனிமவியல் சங்கம் செல்லைட்டு கனிமத்தை Selஎன்ற குறியீட்டால் அடையாளப்படுத்துகிறது.

## கண்டுபிடிப்பும் தோற்றமும்
செல்லைட்டு முதன்முதலில் 1868 ஆம் ஆண்டில் கண்டுபிடிக்கப்பட்டு விவரிக்கப்பட்டது. இத்தாலிய சுரங்கப் பொறியாளரும் கனிமவியலாளருமான குயின்டினோ செல்லாவின் (1827–1884) நினைவாக செல்லைட்டு எனப் பெயரிடப்பட்டது. பிரான்சில் உள்ள டி செப்ரூலாசு பனிப்பாறையில் செல்லைட்டு காணப்பட்டது. அங்கு இது ஒரு மொரைன் படிவுக்குள் பிற்றுமின் தாங்கும் டோலமைட்டு -நீரிலியில் தோன்றியது. பிளீச்செரோடில் உள்ள ஆவியானப் படிவுகளிலும், வெசுவியசில் உள்ள எரிமலை வெளியேற்றங்கள் மற்றும் எரிமலைவாய்களிலும் இருப்பதாகக் கூறப்படுகிறது.

## மேற்கோள்கள்

பகுப்பு:மக்னீசியக் கனிமங்கள்
பகுப்பு:புளோரின் கனிமங்கள்
பகுப்பு:ஆலைடு கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:கனிமங்கள்
கௌது சிரிசா

**கௌது சிரீசா** (*Gouthu Sireesha*)(பிறப்பு 1980) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் சிறீகாகுளம் மாவட்டத்தின் பலாசா சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினர் ஆனார். இவர் தெலுங்கு தேசம் கட்சியைச் சேர்ந்தவர்.

## இளமையும் கல்வியும்
சிரீசா பலாசாவில் பிறந்தார். இவர் யார்லகட்டா வெங்கண்ண சவுத்ரியை மணந்தார். 2015-ஆம் ஆண்டு ஆந்திரப் பல்கலைக்கழகத்துடன் இணைக்கப்பட்ட என். பி. எம். சட்டக் கல்லூரியில் சட்டத்தில் இளங்கலைப் பட்டம் பெற்றார். இதன் பின்னர் 1996-ஆம் ஆண்டு பைடா கல்லூரியில் வணிக நிர்வாகத்தில் முதுகலைப் பட்டம் பெற்றார். இவர் சிறீ சயனச் சமூகத்தைச் சேர்ந்த பிற்படுத்தப்பட்ட வகுப்பைச் சேர்ந்தவர். இவர் முன்னாள் அமைச்சர் கௌது சியாம் சுந்தர் சிவாஜி இந்திய விடுதலைப் போராட்ட வீரர் கௌது லட்சண்ணாவின் பேத்திக்கு மகளாகப் பிறந்தார்.

## அரசியல் வாழ்க்கை
சிரீசா 2019-ஆம் ஆண்டு தேர்தலில் முதல் முறையாகப் போட்டியிட்டார். ஆனால் இத்தேர்தலில் தெலுங்கு தேசம் கட்சி சார்பாகப் போட்டியிட்ட அப்பலராஜு சீதிரியிடம் தோல்வியடைந்தார். ஆனால் , 2024 ஆந்திரப் பிரதேசச் சட்டமன்றத் தேர்தலில், இவரின் தந்தை இரண்டு முறை சட்டமன்ற உறுப்பினராக இருந்த பலாசா சட்டமன்றத் தொகுதியிலிருந்து வெற்றி பெற்றார். இவர் தெலுங்கு தேசம் கட்சியின் சார்பில் போட்டியிட்டு ஒய். எஸ். ஆர். காங்கிரசு கட்சியின் அப்பலராஜு சீதிரியை 40,350-க்கும் மேற்பட்ட வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
யானமாலா திவ்யா

**யானமாலா திவ்யா** (*Yanamala Divya*)(பிறப்பு 1984) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் கிழக்கு கோதாவரி மாவட்டத்தில் உள்ள துனி சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டவர். இவர் தெலுங்கு தேசம் கட்சியைப் பிரதிநிதித்துவப்படுத்தி 2024 ஆந்திரப் பிரதேசச் சட்டமன்றத் தேர்தலில் வெற்றி பெற்றார்.

## கல்வி
திவ்யா துனியில் பிறந்த, இல்லத்தரசி ஆவார். இவர் 2012-இல் உசுமானியா பல்கலைக்கழகத்தில் வணிக மேலாண்மையில் முதுகலை படிப்பினை முடித்துள்ளார். முன்னதாக, இவர் 2006-ஆம் ஆண்டு உசுமானியா பல்கலைக்கழகத்தில் மின்னணுவியல் மற்றும் தொடர்பியல் துறையில் பொறியியல் பட்டம் பெற்றார்.

## அரசியல்
திவ்யா 2024 ஆந்திரப் பிரதேசச் சட்டமன்றத் தேர்தலில் தெலுங்கு தேசம் கட்சியின் வேட்பாளராகத் துனி சட்டமன்றத் தொகுதியில் போட்டியிட்டு வெற்றி பெற்றார். ஒய். எஸ். ஆர். காங்கிரசு கட்சியின் தாடிசெட்டி ராஜாவை 15,177 வாக்குகள் வித்தியாசத்தில் தோற்கடித்தார். இவர் நவம்பர் 12, 2024 அன்று ஆந்திரப் பிரதேசச் சட்டமன்றத்தில் கொறடாவாக நியமிக்கப்பட்டார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
சல்லாகொல்லாயிட்டு

**சல்லாகொல்லாயிட்டு** (*Challacolloite*) என்பது KPb2Cl5>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் ஒற்றைச் சாய்வு அமைப்பில் (P21/c  என்ற இடக்குழுவில் படிகமாகிறது.  எரிமலைக்குழம்பில் வெள்ளை எரிமலைவாய் படிவுகளாகவும் காட்டுணைட்டு கனிமத்துடன் இடைவளர்ச்சியாகவும் சல்லாகொல்லாயிட்டு தோன்றுகிறது.

பன்னாட்டு கனிமவியல் சங்கம் சல்லாகொல்லாயிட்டு கனிமத்தை Chcஎன்ற குறியீட்டால் அடையாளப்படுத்துகிறது.

சல்லாகொல்லாயிட்டு முதன்முதலில் சிலி நாட்டின் இக்விக், சல்லகொல்லா சுரங்கத்தில் கண்டுபிடிக்கப்பட்டு விவரிக்கப்பட்டது. பின்னர் 1855 வெசுவியசு மலையின்  வெடிப்பிலிருந்தும், குரில்சு தீவின் குத்ரியாவி எரிமலையிலிருந்தும், சப்பானில் உள்ள சட்சுமா-இவோச்சிமா எரிமலையிலிருந்தும் கிடைத்த மாதிரிகளில் அடையாளம் காணப்பட்டது. 2005 ஆம் ஆண்டில் பன்னாட்டு கனிமவியல் சங்கம்  சல்லாகொல்லாயிட்டை ஒரு கனிம இனமாக அங்கீகரித்தது.

செயற்கையாக வளர்க்கப்பட்ட KPb2Cl5 படிகங்கள் சீரொளிகளுக்குப்  பயன்படுத்தப்படுகின்றன. 
## மேற்கோள்கள்

பகுப்பு:பொட்டாசியம் கனிமங்கள்
பகுப்பு:ஈயக் கனிமங்கள்
பகுப்பு:குளோரைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆலைடு கனிமங்கள்
பகுப்பு:கனிமங்கள்
கபிசா இராச்சியம்

**கபிசா இராச்சியம்**, தற்கால ஆப்கானித்தான் பகுதியில் கிபி 1000ஆம் ஆண்டு முதல் இருந்ததாக சீனாவின் ஆதாரங்கள் மூலம் அறிய முடிகிறது. இதன் தலைநகரம் **கபிசா நகரம்** ஆகும். கபிசா இராச்சியத்தின் வடக்கில் இந்து குஷ் முதல் தெற்கிலும் மேற்கிலும் பாமியான் மற்றும் காந்தகார் வரையிலும், கிழக்கில் நவீன ஜலாலாபாத் வரையிலும் பரவியிருந்தது. தற்போது கபிசா இராச்சியத்தின் பகுதிகள் கபிசா மாகாணம் எனப்பெயரிடப்பட்டுள்ளது.

வரலாற்றுக்கு முந்தைய காலத்திருந்து சமசுகிருத மொழியில் இந்த இராச்சியத்தை *கபிசா* என்றே குறித்துள்ளது. கிமு 329ல் கிரேக்க மன்னர் அலெக்சாண்டர்  படையெடுத்து பாக்ராம் (கபிசா) மற்றும் அதனைச் சுற்றியப் பகுதிகளைக் கைப்பற்றினார். பின் எலனியக் காலத்தில் கபிசா எனும் பக்ரம் மற்றும் இந்துகுஷ் பகுதிகளுக்கு காக்கேசியா அலெக்சாந்திரியா எனப்பெயரிடப்பட்டது.

கிபி 640ஆம் ஆண்டுகளில் இந்தியாவிற்கு வருகை தந்த பௌத்த [பிக்கு யுவான் சுவாங், கபிசா இராச்சியத்திற்கு வருகை புரிந்தார். கபிசா குறித்த அவர்தம் குறிப்புகளில், கபிசா இராச்சியத்தில் நெல், கோதுமை பயிரிட்டதாகவும்,  சுலி பழங்குடியின அரசாண்டதாகவும் குறிப்பிடுகிறார். மேலும் கபிசாவில்  6,000க்கும் மேற்பட்ட மகாயாண பௌத்த பிக்குகள்  விகாரைகளில் தங்கியிருந்தாக குறிப்பிடுகிறார்.
கிபி 7 ஆம் நூற்றாண்டின் சீன வரலாற்றுக் குறிப்பின்படி, காவே பேரரசில் கபிசா ஒரு  சிற்றரசாக இருந்தது எனக்குறிப்பிடுகிறது.

கிபி 7 மற்றும் 8ஆம் நூற்றாண்டுகளில் கபிசா இராச்சியம் துருக்கிய சாகிகளின் ஆட்சியின் சென்றது.காபூல் நகரம் அரசியல் மையமாக இருந்த போதும்,  பாக்ராம் நகரம் துருக்கிய சாகி இராச்சியத்தின் தலைநகரக விளங்கியது.
## கபிசி நகரம்
கபிசாவைப் பற்றிய முதல் குறிப்புகள் கிமு 5 ஆம் நூற்றாண்டில் வாழ்ந்த  சமசுகிருத இலக்கண அறிஞர் பாணினியின் எழுத்துகளில் காணப்படுகிறது. பாணினி என்பது கபிசா இராச்சியத்தின் ஒரு நகரமான கபிசி நகரத்தைக் குறிக்கிறது. கபிசாவிலிருந்து  வந்த பிரபலமான மதுவான கபிசாயனாவையும் குறிக்கிறது என பாணினி குறிப்பிடுகிறார். கபிசி நகரத்தை அப்பல்லோடோடஸ்/யூக்ராடிட்ஸ்,  மற்றும் நெசாக் ஹன்ஸின் இந்தோ-கிரேக்க நாட்டின் நாணயங்களிலும் *கபிசி*  என்றே குறிப்பிடுகிறது.

1939 ஆம் ஆண்டு தொல்பொருள் கண்டுபிடிப்புகள், கபிசா நகரம், கபிசாயன மதுவின் ஒரு பேரங்காடியாக இருந்தது என்பதை உறுதிப்படுத்துகிறது.அக்கால மது வர்த்தகத்தின் சிறப்பிறகு அடையாளமாம  ஏராளமான கண்ணாடிக் குடுவைகள், மீன் வடிவ மது ஜாடிகள் மற்றும் மது குடிக்கும் கோப்பைகளைக் கண்டுபிடித்தனர். இப்பகுதியின் திராட்சை மற்றும் கபிசாயனி மது ஆகியவை பண்டைய இந்திய இலக்கியத்தின் பல படைப்புகள் குறிப்பிட்டுள்ளது.மகாபாரதம் கபிசா நகரத்தில் அடிமை முறை இருந்ததை குறிப்பிட்டுள்ளது.பாக்ராம் நகரத்தில் கலை வேலைப்பாடுகள் கொண்ட யானை தந்தங்கள் எரிந்த நிலையில் அகழாய்வில் கண்டுபிடிக்கப்பட்டது.

கபிசாவிலிருந்து சென் இனக் குதிரைகள் வந்ததாகவும், பல வகையான தானியங்கள் மற்றும் பழங்கள் உற்பத்தி செய்யப்பட்டதாகவும், யூ-கின் எனப்படும் வாசனையுள்ள வேரும் இருந்ததாகவும் யுவான் சுவாங் குறிப்பிடுகிறார்.

பிற்காலத்தில் கபிசா லம்பகா, நகரா, காந்தாராம் மற்றும் பானு உள்ளிட்ட பத்து அண்டை நகரங்கள் மீது ஆதிக்கம் செலுத்திய ஒரு பௌத்த சத்திரிய மன்னரால் ஆளப்பட்ட ஒரு இராச்சியமாக கபிசா இராச்சியம் இருந்ததாக யுவான் சுவாங் குறிப்பிடுகிறார். 
## இதனையும் காண்க
* கபிசா மாகாணம் (நவீன ஆப்கானித்தான்) 
## மேற்கோள்கள்

பகுப்பு:ஆப்கானித்தானின் வரலாறு
அக்கல்கோட் சட்டமன்றத் தொகுதி

**அக்கல்கோட் சட்டமன்றத் தொகுதி** (Akkalkot Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சோலாப்பூர் மாவட்டத்தில் அமைந்துள்ளது. அக்கல்கோட், சோலாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
நுஸ்கி மாவட்டம்

**நுஸ்கி மாவட்டம்** அல்லது **நோஸ்கி மாவட்டம்** (*Nushki District*), பாகிஸ்தான் நாட்டின் தென்மேற்கில் அமைந்த பலுசிஸ்தான் மாகாணத்தில் வடமேற்கில் பாகிஸ்தான்-ஆப்கானித்தான் எல்லைப்புறத்தில் அமைந்துள்ளது. இதன் நிர்வாகத் தலைமையிடம் *நுஸ்கி நகரம்* ஆகும்.
## அமைவிடம்
கடல்மட்டத்திலிருந்து 2900 அடி உயரத்தில் அமைந்த  நூஸ்கி மாவட்டம், பலூசிஸ்தான் மாகாணத் தலைநகரான குவெட்டாவிற்கு தென்மேற்கே அமைந்துள்ளது.  நுஷ்கியிலிருந்து நகரத்திலிருந்து,  தட்டையான பலூசிஸ்தான் பாலைவனம் வடக்கு மற்றும் மேற்கு நோக்கி ஹெல்மண்ட் ஆறு வரை நீண்டுள்ளது. 
## மக்கள் தொகை பரம்பல்
2023 பாகிஸ்தான் மக்கள் தொகை கணக்கெடுப்பின்படி, நுஷ்கி மாவட்டம் 31,255 குடியிருப்புகளும்,  2,07,834 மக்கள் தொகையும் கொண்டது. பாலின விகிதம் . 100 பெண்களுக்கு 108.75 ஆண்கள் வீதம் உள்ளனர். சராசரி எழுத்தறிவு  57.12% ஆக உள்ளது. அதில் ஆண்களின் எழுத்தறிவு  69.24% மற்றும் பெண்களின் எழுத்தறிவு 44.16% ஆக உள்ளது.இதன் மக்கள் தொகையில் 10 வயதிற்குட்ட குழந்தைகள்  73,251 (35.35%) ஆக உள்ளனர்.நகர்புறங்களில்  48,572 (23.37%)  மக்கள் வாழ்கின்றனர்.

### சமயம்
இம்மாவட்டத்தில் இசுலாமியர்கள் 99.13%, இந்து சமயத்தினர் 0.69% மற்றும் பிறர் 0.23% ஆக உள்ளனர்.
### மொழிகள்
இம்மாவட்டத்தில் பிராகுயி மொழி 56.87%, பலூச்சி மொழி 38.46%, பஷ்தூ மொழி  4.34 மற்றும் பிற மொழிகளை 0.33% மக்கள் பேசுகின்றனர். பிராய்கி மொழி

## மாவட்ட நிர்வாகம்
நுஷ்கி மாவட்ட ஒரே ஒரு வருவாய் வட்டம்,  கொண்டுள்ளது.  மேலும் 8 ஒன்றியக் குழுக்களைக் கொண்டுள்ளது. 
## பலுசிஸ்தான் விடுதலைப்படையின் தாகுதல்கள்
நோஸ்கி மாவட்டம் வழியாக 8 பேருந்துகளில் சென்று கொண்டிருந்த பாகிஸ்தான் துணை இராணுவ வீரர்கள் மீது பலுசிஸ்தான் விடுதலைப் படையினர் நடத்திய தாக்குதலில் 90 வீரர்கள் கொல்லப்படனர். மேலும் பலர் படுகாயம் அடைந்தனர்.

## மேற்கோள்கள்

## உசாத்துணை
*

## வெளி இணைப்புகள்

*The map showing location of Nushki District, Balochistan
*Nushki District Development Profile
* Nushki District at www.balochistan.gov.pk
பகுப்பு:பலூசிஸ்தானின் (பாகிஸ்தான்) மாவட்டங்கள்
மனு (ஆவணம்)

ஒரு **மனு** (*Petition*) என்பது ஏதாவது ஒன்றைச் செய்வதற்காக கோரிக்கை வைப்பதாகும். இது, பரவலாக ஓர் அரசு அதிகாரி அல்லது பொது நிறுவனத்திற்கு அனுப்பப்படுகிறது. பேச்சுவழக்கில், ஒரு மனு என்பது அதிகாரிக்கு சமர்ப்பிக்கப்படும் ஒரு ஆவணம் ஆகும். இதில் கோரிக்கை வைக்கும் பலரும் தங்கள் கையொப்பங்களை இடுவார்கள்.  சில வேளைகளில் கடிதமாக எழுதப்படுவதை விட வாய்மொழியாகவோ இணையம் வழியாகவோ அனுப்பப்படலாம்.

## வரலாறு
பண்டைய எகிப்தில் பிரமிடுகளைக் கட்டும் அடிமைகள் சிறந்த பணி வாய்ப்புகளை வழங்க வேண்டும் என்று மனு செய்ததே முதல் ஆவணப்படுத்தப்பட்ட மனுவாகும்.

நவீன காலத்திற்கு முந்தைய சீனாவில் மனுக்கள் ஒரு பரிமாற்ற அலுவலகத்திற்கு (தொங்ஜெங் சி அல்லது டாங்ஃபா) அனுப்பப்பட்டன. அங்கு நீதிமன்றச் செயலாளர்கள் வந்திருக்கும் மனுக்களைப் பேரரசர்களுக்குச் சத்தமாக வாசித்துக் காட்டினர். மனுக்களை ஒரு எளியவர் முதல் அறிஞர் வரை யார் வேண்டுமானாலும் அளிக்கலாம். மனுக்கள் அரசவைக்கு வருவதற்கு முன்னர் பல படிகள் எடுக்கப்பட்டு, அரசருக்கு வாசித்துக் காட்டுவதற்கு முன்பாக மேற்பார்வை செயலாளர்கள் அலுவலகத்தில் சேமிக்கப்பட்டன.

## மேற்கோள்கள்

## வெளியிணைப்புகள்

* 

பகுப்பு:மனுக்கள்
இரெகானா பேகம்

**இரெகானா பேகம்** (*Rehana Begum*) இந்தியாவின் உத்தரப் பிரதேசத்தின் இலக்னோவைச் சேர்ந்த சித்திரத்தையல் கலைஞர் ஆவார். பாரம்பரிய சிக்கன்காரி என்ற சித்திரக் கலை வடிவத்தை பாதுகாத்தல் மற்றும் மேம்படுத்துவதில் இவர் செய்த பங்களிப்புகளுக்காக அறியப்படுகிறார். 1952 ஆம் ஆண்டில் பிறந்த இவர் தனது தந்தை அசன் மிர்சாவிடமிருந்து கைவினைக் கலையைக் கற்றுக்கொண்டார். இவரது படைப்புகள் உத்தரப் பிரதேசத்தின் கைவினை அருங்காட்சியகத்தில் காட்சிக்கு வைக்கப்பட்டுள்ளன. இவர் பல கண்காட்சிகளிலும் பங்கேற்றுள்ளார்.

இவரது பணிக்காக இந்திய அரசால் “சில்ப் குரு” விருது வழங்கப்பட்டது.

## மேற்கோள்கள்

## வெளி இணைப்புகள்
*http://indianhandicrafts.org.in/GIS/awardees/list_awardees2003.asp
*http://www.craftrevival.org/Ahtml/Awards/Shilpguru.htm

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இந்தியக் கலைஞர்கள்
தக்திரா பேகம்

**தக்திரா பேகம்** (*Takdira Begum*) (பிறப்பு 13 நவம்பர் 1953) இந்தியாவைச் சேர்ந்த நாக்சி காந்தா என்ற பாரம்பரிய பூப்பின்னல் கைவினைக் கலைஞர். இவர் மேற்கு வங்காளத்தின் பிர்பூம் மாவட்டத்தில் போல்பூர் என்ற ஊரைச் சேர்ந்தவர். இவரது பங்களிப்புகளுக்காக இந்திய அரசு இவருக்கு பத்மசிறீ விருதை வழங்கி கௌரவித்தது.

## இளமை வாழ்க்கை
தக்திராவின் தந்தை முதலில் சிறீகிருஷ்ணப்பூரில் வசித்து வந்தார். ஆனால் பின்னர் ஜெயகிருஷ்ணப்பூரில் வசிக்கச் சென்றார். தக்திரா ஆஸ்கிராமில் உள்ள பேடியா பெண்கள் பள்ளியில் 10 ஆம் வகுப்பு வரை படித்தார். தையல் மற்றும் பூப்பின்னல் ஆகியவற்றில் இவரது ஆர்வம் ஐந்தாம் வகுப்பில் இருந்தே தொடங்கியது. காந்தா என்ற பூத்தையலில் தனது தாயின் படைப்புகளால் ஈர்க்கப்பட்ட இவர், பாரம்பரிய கல்வியாளர்களைத் தாண்டி ஊசி வேலைப்பாட்டின் சிக்கலான கலைக்கு ஈர்க்கப்பட்டார்.

## வாழ்க்கை.
தக்திரா காந்தா பூப்பின்னல் கலைக்கு 30 ஆண்டுகளுக்கும் மேலாக தன்னை அர்ப்பணித்துள்ளார். தனது பள்ளிப் பருவத்திலேயே பூத்தையல் திறன்களைப் பெற்றார். பத்மசிறீ விருதைப் பெற்ற பிறகு, ஓரங்கட்டப்பட்ட சமூகங்களுக்கு அதிகாரம் அளிப்பதன் முக்கியத்துவத்தையும், சிறுபான்மைப் பெண்கள் தங்கள் வாழ்க்கை நிலைமைகளை மேம்படுத்தும் வேலையில் ஈடுபட ஊக்குவிப்பதன் முக்கியத்துவத்தை எடுத்துரைத்தார்.

தற்போது, இவர் தனது மகள் மற்றும் மருமகனுடன் தில்லியில் தனது கைவினைப் பொருட்களின் விற்பனையை மேற்பார்வையிடுகிறார்.

## சொந்த வாழ்க்கை
தக்திரா தனது 19 வயதில் திருமணம் செய்து கொண்டார். இவருக்கு மூன்று மகள்கள் பிறந்தனர். இவர் ஒரு ஆணாதிக்க சமூகத்தின் கட்டுப்பாடுகளுக்கு உட்படுத்தப்பட்டார்.

## விருதுகள்

* 1995இல் தேசியத் தகுதி விருது
* 2009 இல் சில்ப் குரு விருது
* 2024இல் பத்மஸ்ரீ

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:இந்தியக் கலைஞர்கள்
நீல் ஓ 'பிரையன் (வினாடி வினா நடத்தியவர்)

**நீல் ஓ 'பிரையன்** (Neil O'Brien ) (10 மே 1934-24 ஜூன் 2016) இந்தியாவின் கொல்கத்தாவில் முதல் முறையான நன்கு ஒழுங்கமைக்கப்பட்ட வினாடி வினா நிகழ்ச்சியை நடத்திய பெருமைக்குரிய வினாடி வினா மாஸ்டர் ஆவார். இவர் இந்திய பள்ளி சான்றிதழ் தேர்வுகள் சபையின் தலைவராகவும் இருந்தார். பிரையன் 1977 முதல் 1991 வரை மேற்கு வங்காள சட்டமன்ற உறுப்பினராகப் பணியாற்றினார். மேலும் 1996 இல் ஆங்கிலோ இந்திய மக்களவை உறுப்பினராக நியமிக்கப்பட்டார். இவர் தனது 82வது வயதில் 2016 ஜூன் 24 அன்று இறந்தார்.  இவருக்கு பேர்ரி, ஆண்டி, டெரெக் என்ற மகன்களும், ஜாய்ஸ் என்ற மனைவியும் உள்ளனர்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:2016 இறப்புகள்
பகுப்பு:1934 பிறப்புகள்
சமூக ஒளிப்படவியல்

**சமூக ஒளிப்படவியல்** *(Social photography)* என்பது ஒளிப்படக் கலையின் ஒரு துணைப் பிரிவாகும், இது ஒளிப்படம் எடுக்கும் தனிநபர்களின் தொழில்நுட்பம், தொடர்பு மற்றும் செயல்பாடுகளை மையமாகக் கொண்டுள்ளது. இருமப் படமிகள், ஒளிப்படப் பகிர்வு, வலைத்தளங்கள் மற்றும் இணையம் ஆகியவை அடங்கும். சமூக வலைப்பின்னலின் புதிய கருவிகள் மற்றும் முறைகளை செயல்படுத்தியுள்ளன, அதே நேரத்தில் பழைய நினைவுகள் மற்றும் சாகச பயணங்கள் போன்ற நுகர்வோர் போக்குகள் சமூக ரீதியாக இணைக்கப்பட்ட ஒளிப்படக் கலைஞர்களின் உலகளாவிய அதிகரிப்புக்கு வழிவகுத்துள்ளன.

சமூக ஒளிப்படவியல் பயன்படுத்த எளிதான திறந்த மூலநிரல் வலைப்பதிவு முறைகள், மலிவு விலை உபகரணங்கள் மற்றும் உள்ளடக்க மேலாண்மை அமைப்பு பயன்பாடுகளின் பெருக்கம் சமூக மாற்றத்திற்கான ஒளிப்படம் எடுத்தல் மற்றும் பொழுதுபோக்கி ஒளிப்பட இதழியல் அதிகரிப்பிற்கு வழிவகுத்துள்ளது.

## தெருவீதி ஒளிப்படவியல் - சமூக ஒளிப்படவியல்
"தெருவீதி ஒளிப்படவியல்" பலரை ஈர்ப்பதற்கான காரணம், அது நம் அடுக்குமாடி குடியிருப்புகளை விட்டு வெளியேறி, பொது இடங்களுக்குச் சென்று, வெளி உலகத்துடன் பழகவும், தொடர்பு கொள்ளவும் வாய்ப்பளிப்பதாகும்.

இந்தக் காரணத்திற்காக, "சமூக ஒளிப்படவியல்" என்பது பெரும்பாலான "தெருவீதி ஒளிப்படக் கலைஞர்கள்" என்ன செய்ய முயற்சிக்கிறார்கள் என்பதற்கான மிகவும் துல்லியமான வரையறையாக உள்ளது.

"தெருவீதி ஒளிப்படவியல்" நம்மை மிகவும் சமூக நெருக்கமாக இருக்க உதவுகிறது. எல்லாவற்றிற்கும் மேலாக, பெரும்பாலான "தெரு ஒளிப்படக் கலைஞர்கள்" சக மனிதர்களைப் ஒளிப்படம் எடுப்பதில் ஆர்வமாக உள்ளனர்; அது வெளிப்படையாகவோ அல்லது அனுமதியுடனோ இருக்கலாம்.

ஒரு இயற்கை ஒளிப்படக் கலைஞர் இயற்கை, மரங்கள் மற்றும் பூக்களை நன்றாகப் ஒளிப்படம் எடுக்க முடியும். இருப்பினும், ஒரு துணையின் தேவை இல்லாமல் நீங்கள் இயல்பான ஒளிப்படக் கலைஞராக தனியாகச் செய்யலாம்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மகேஷ் மகாதேவன்

**மகேஷ் மகாதேவன்** 1990களில் ஒரு இந்திய இசையமைப்பாளராக இருந்தார். மகேஷ்  250க்கும் மேற்பட்ட பிரபலமான விளம்பர பாடல்களுக்கு இசையமைத்துள்ளார். பல மொழி திரைப்படங்களில் அவர் இசையமைத்தார். 

## ஆரம்பகால வாழ்க்கை
மகேஷ் தனது பதினொரு வயதில் தன்ராஜின் கீழ் பாரம்பரிய கித்தார் கற்றுக்கொண்டார். தனது கல்லூரி நாட்களில், அவர் *தி வெர்சடைல்ஸ்* என்ற இசைக்குழுவில் ஒரு பகுதியாக இருந்தார். பின்னர் இசையில் இருந்து விலகி, பம்பாயில் (இப்போது மும்பை) ஹிந்துஸ்தான் பாலிமர்ஸில் மேலாளராகவும், மெட்ராஸில் (இப்போது சென்னை) இந்தியா பிஸ்டன்ஸில் சந்தைப்படுத்தல் துணை பொது மேலாளராகவும் பணியாற்றினார். 1990 ஆம் ஆண்டில் புற்றுநோயால் பாதிக்கப்பட்டு மனச்சோர்வு கட்டத்தை கடந்து வந்த பிறகு அவர் இசைக்குத் திரும்பினார். அவரது மனைவி மற்றும் நண்பர்களின் வற்புறுத்தலின் பேரில், ஆல்வின் குளிர்சாதன பெட்டிகள் அவரது முதல் விளம்பரமாக விளம்பர மணியோசைகளை எழுதத் தொடங்கினார். ரெகால் நிறவனத்திற்கு மணியோசை தான் அவரை மிகவும் பிரபலமாக்கியது. நம்மவர் படத்திற்கு இசையமைக்க ஒப்புக்கொண்ட அவர், அதற்கு முன் ''ரோஜா'' (1992) உட்பட ஒன்பது படங்களை நிராகரித்தார்.

## தனிப்பட்ட வாழ்க்கையும் மரணமும்
அவர் புற்றுநோயால் 2002 அக்டோபரில் இறந்தார்.

மகேஷ் இறந்த பிறகு, 2002 ஆம் ஆண்டில் அவரது நண்பர்களால் மகேஷ் நினைவு அறக்கட்டளை (எம். எம். டி.) உருவாக்கப்பட்டது. சென்னை அடையாறில் உள்ள புற்றுநோய் நிறுவனத்தின் வளாகத்தில் குழந்தை மருத்துவப் பிரிவு ஒன்றை கட்டுவதற்கு எம். எம். டி தன்னை அர்ப்பணித்தது. நண்பர்கள் மற்றும் நலம் விரும்பிகளின் உதவியுடன் தேவையான நிதி திரட்டப்பட்டது. வடிவமைப்பு முதல் கட்டுமானம் வரை திட்டத்தின் முழு செயல்பாட்டையும் மேற்பார்வையிடுவதில் அறங்காவலர்கள் தனிப்பட்ட முறையில் தங்கள் நேரத்தை அர்ப்பணித்தனர்.

## தொழில் வாழ்க்கை
இசையமைப்பதைத் தவிர, அவர் தனது வணிக மற்றும் படைப்பு ஆர்வங்களையும் கையாண்டார். ஜாம்சேத்பூரில் உள்ள எக்ஸ்எல்ஆர்ஐ-யில் மேலாண்மை படிப்பை முடித்த அவர், ரியல் இமேஜ் மீடியா டெக்னாலஜிஸ் நிறுவனத்தில் நிதி மற்றும் நிர்வாக இயக்குநராக இருந்தார். இதற்கு முன்பு, சென்னையை தளமாகக் கொண்ட இந்தியா பிஸ்டன்ஸ் பிரைவேட் லிமிடெட் உள்ளிட்ட நிறுவனங்களில் மேலாளராக பல்வேறு பதவிகளில் பணியாற்றினார்.

## பணியாற்றித் திரைப்படங்கள்

## மேற்கோள்கள்

## வெளி இணைப்புகள்

* 
* mahesh-memorial-paediatric-ward-at-cancer-institute
* doctor-turns-professional-singer-at-60

பகுப்பு:தமிழ்நாட்டு இசைக்கலைஞர்கள்
பகுப்பு:2002 இறப்புகள்
பகுப்பு:1955 பிறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழிசைக் கலைஞர்கள்
அடாசி பருவா

**அடாசி பருவா** (*Atasi Barua*) 20 ஆம் நூற்றாண்டின் முக்கிய இந்திய பெண் ஓவியர்களில் ஒருவர். இவர் இரவீந்திரநாத் தாகூரின் கொள்ளுப் பேத்தி ஆவார். இந்தியா, நேபாளம், இலங்கை, தெகுரான், கெய்ரோ, பேங்காக், தோக்கியோ மற்றும் அமெரிக்க ஐக்கிய நாடுகள் போன்ற இடங்களிலும் இவரது படைப்புகள் காட்சிப்படுத்தப்பட்டுள்ளன.
இவரது ஓவியங்கள் பொதுவாக பாரம்பரியக் கருப்பொருள்களைக் கொண்டிருக்கின்றன. அதே நேரத்தில் இவரது நுட்பங்களும் யதார்த்தத்தின் கலவையைக் காட்டுகின்றன. இவரது கலையில் புத்த மதத்தைப் பற்றிய குறிப்புகள் நிறைய உள்ளன.

## இளமை வாழ்க்கை
இவர் 1921 ஆம் ஆண்டு  செப்டம்பர்  4 ஆம் தியதி இந்தியாவில்  . மேற்கு வங்காளத்தில் சாந்திநிகேதனில்  ஆசித் குமார் ஆல்தார்  சரோஜ்பாசினி தேவி ஆகியோருக்கு மகளாகப் பிறந்தார்.

## கலை ஆர்வம்
இவர் தனது இளம் வயதிலேயே தனது தாயாரின்  மறைவுக்குப்பின் ஓவியம் வரையத் தொடங்கினார். பிரபல ஓவியரான இவரின் தந்தை, தொடர்ந்து அவரை ஓவியம் வரைய ஊக்குவித்தார். இலக்னோவில் உள்ள லா மார்டினியர் கல்லூரியில் படித்தார்.அவர் கலைகளின் பல்வேறு நுட்பங்களைக்கற்றுக்கொண்டு  விரைவில் ஒரு திறமையான ஓவியக்கலைஞரானார்.

## கலைத்துறை வாழ்க்கை
கொல்கத்தா மாநகரில் நடைபெற்ற நுண்கலை அகாதமியின் 11வது ஆண்டு கண்காட்சியில் தனது ஓவியங்களுக்காக பரிசு வென்றதையடுத்து இவர் சர்வதேச கவனத்தைப் பெறத் தொடங்கினார். இவரது ஓவியங்கள் ஓ.சி. கங்குலி மற்றும் பலரது பாராட்டுக்களைப்பெற்றது. இவரும் இவரது கணவரும் தெற்காசியாவில் நிறைய பயணம் செய்து பல மாநாடுகளில் கலந்து கொண்டனர். இவர் சந்தித்த பல பிரபலமான ஆளுமைகள் மற்றும் அறிஞர்களின் உருவப்படங்களையும் ஓவியமாக்கினார்.

இவரது கலைப்படைப்புகளில் பெரும்பாலானவை புத்தரின் வாழ்க்கையிலிருந்து உத்வேகம் பெற்றவையாகும்

### இறப்பு
இவர் 2016 ஆம் ஆண்டு  சூன் 26 ஆம் தியதி இறந்தார்.

## மேற்கோள்கள்

பகுப்பு:இந்தியப் பெண் ஓவியர்கள்
பகுப்பு:1921 பிறப்புகள்
பகுப்பு:2016 இறப்புகள்
தசாரி சுதா

**தசாரி சுதா** (*Dasari Sudha*-1970) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசச் சட்டப்பேரவை உறுப்பினராக உள்ளார். இவர் 2024ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் ஒய். எஸ். ஆர் காங்கிரசு கட்சியின் சார்பில் பட்வேல் சட்டமன்றத் தொகுதியில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
சுதா, கடப்பா மாவட்டத்தின் பட்வேலைச் சேர்ந்தவர். இவரது மறைந்த கணவர் குந்தோட்டி வெங்கட சுப்பையாவும் சட்டமன்ற உறுப்பினராக இருந்துள்ளார். இவர்களுக்கு ஒரு மகனும், மகளும் உள்ளனர். இவர் 1999-இல் கர்னூல் மருத்துவக் கல்லூரி தனது எம்பிபிஎஸ் படிப்பினை முடித்தார்.

## தொழில் வாழ்க்கை
சுதா முதன்முதலில் 2021 ஆந்திரப் பிரதேசச் சட்டமன்ற இடைத்தேர்தலில் போட்டியிட்டு பட்வேலு சட்டமன்ற உறுப்பினர் ஆனார். இத்தேர்தல் இவரின் கணவர் குந்தோட்டி வெங்கட சுப்பையா 2021-இல் உடல்நிலை சரியில்லாமல் இறந்ததால் நடைபெற்றது. பாரதிய ஜனதா கட்சி பனதலா சுரேசை 90,533 வாக்குகள் வித்தியாசத்தில் தோற்கடித்தார். 2024ஆம் ஆண்டு ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம்-பாஜக-ஜே. எஸ். பி கூட்டணிக்கு ஆதரவாக ஓர் அலை இருந்தபோதிலும், இவர் போஜா ரோஷன்னாவை தோற்கடித்தார். இவர் 90,410 வாக்குகளைப் பெற்று 18,567 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
மீசலா கீதா

**மீசலா கீதா** (*Meesala Geetha*)(பிறப்பு செப்டம்பர் 17,1977) ஆந்திராவைச் சேர்ந்த இந்திய அரசியல்வாதி ஆவார். 2014ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் விசயநகரம் மாவட்டத்தில் உள்ள விஜயநகரம் சட்டமன்றத் தொகுதியிலிருந்து தெலுங்கு தேசம் கட்சி சார்பில் போட்டியிட்டு வெற்றி பெற்றார். இவர் முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## ஆரம்பகால வாழ்க்கை மற்றும் கல்வி
கீதா விசயநகரத்தில் பிறந்தார். இவரது தந்தையின் பெயர் ஜி. சது ராவ். இவர் மீசலா சிறீனிவாச ராவை மணந்தார். இவர் விசயநகரத்தில் உள்ள எம். ஆர். மகளிர் கல்லூரியில் வணிகவியல் பட்டம் பெற்றவர். இவர் துர்பு காபு சமூகத்தைச் சேர்ந்தவர்.

## அரசியல்
மாவட்ட ஒருங்கிணைப்பாளராக, கீதா 2009ஆம் ஆண்டில் பிரசா ராச்யம் கட்சி வேட்பாளராக விசயநகரச் சட்டமன்றத் தொகுதியிலிருந்து அரசியலுக்கு அறிமுகமானார். ஆனால் இத்தேர்தலில் தோல்வியடைந்தார். இத்தேர்தலில் அசோக் கஜபதி ராஜு வெற்றி பெற்றார். இவர் தெலுங்கு தேசம் கட்சி வேட்பாளர் கோலகட்லா வீரபத்ர சுவாமியைத் தோற்கடித்தார். பின்னர், இவர் இந்திய தேசிய காங்கிரசு கட்சியில் சேர்ந்து நகராட்சித் தலைவராகப் பணியாற்றினார். ஆனால் பிப்ரவரி 17,2014 அன்று, இவர் தலைவர் பதவியிலிருந்து விலகினார். இதன் பின்னர் காங்கிரசு கட்சியின் முதன்மை உறுப்பினர் பதவியிலிருந்தும் விலகி தெலுங்கு தேசம் கட்சியில் சேர்ந்தார். 2014ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம் கட்சி சார்பில் போட்டியிட்டு காங்கிரசு தலைவர் கோலகட்லா வீரபத்ர சுவாமியை 15,404 வாக்குகள் வித்தியாசத்தில் தோற்கடித்தார். 2019ஆம் ஆண்டில், இவர் தெலுங்கு தேசம் கட்சியிலிருந்து நீக்கப்பட்டார். மேலும் சட்டமன்றத் தேர்தலிலும் போட்டியிடவில்லை. அசோக் கஜபதி ராஜுவின் மகள் அதிதி கஜபதிக்கு தெலுங்கு தேசம் கட்சியினால் போட்டியிட வாய்ப்பு வழங்கப்பட்டது. ஆனால் இவர் சுவாமியிடம் தேர்தலில் தோல்வியடைந்தார்.

மீண்டும், இவர் 2024ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் விஜயநகரத்திலிருந்து தெலுங்கு தேசம் கட்சியால் நீக்கப்பட்டார். மேலும் இவர் சுயேச்சை வேட்பாளராகப் போட்டியிட்டார்.

முன்னதாக 2023ஆம் ஆண்டில், ராஜமுந்திரி சிறையில் அடைக்கப்பட்ட சந்திரபாபு நாயுடு விடுவிக்கத் தபால் அட்டை பிரச்சாரத்தைத் தொடங்கினார்.

## மேற்கோள்கள்

பகுப்பு:ஆந்திரப் பிரதேசத்தைச் சேர்ந்த இந்திய தேசிய காங்கிரசு அரசியல்வாதிகள்
பகுப்பு:1977 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
மதுபனி

**மதுபனி** (*Madhubani*), வட இந்தியாவில் உள்ள பீகார் மாநிலத்தின் மிதிலை பிரதேசத்தில் உள்ள மதுபனி மாவட்டத்தின் நிர்வாகத் தலைமையிடம் மற்றும் கணக்கெடுப்பில் உள்ள ஊர் ஆகும்.இது கோட்டத் தலைமையிடமான  தர்பங்காவிற்கு வடகிழக்கே 26 கிலோ மீட்டர் தொலைவிலும்; மாநிலத் தலைநகரமான பாட்னாவிற்கு 108  கிலோ மீட்டர் தொலைவிலும் உள்ளது.  இந்த ஊரின் மதுபானி ஓவியங்கள் இந்திய புவிசார் குறியீடு பெற்றுள்ளது. மதுபனி எனும் சமஸ்கிருத சொல்லிற்கு *மது வனம்* அல்லது *தேன் போன்ற குரல்* என்று பொருள்.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,   1,333 குடியிருப்புகள் கொண்ட மதுபனியின்  மக்கள் தொகை  7,070  ஆகும். அதில் ஆண்கள்  3,767 மற்றும்  பெண்கள் 3,303 உள்ளனர். 6 வயதிற்குட்ட குழந்தைகள் 1050 (14.85 %) உள்ளனர்.  பாலின விகிதம் 1000 ஆண்களுக்கு   877 பெண்கள் வீதம் உள்ளனர். சராசரி எழுத்தறிவு  75.85 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  3.96 % மற்றும் 0  ஆக உள்ளனர். இந்நகரத்தில் இந்து சமயத்தினர் 88.91%, இசுலாமியர் 10.99% மற்றும் பிற சமயத்தினர்  0.10% ஆக உள்ளனர்.
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும் 
பகுப்பு:மதுபனி மாவட்டம்
கோபால்கஞ்ச்

**கோபால்கஞ்ச்** (*Gopalganj*), வட இந்தியாவின் பீகார் மாநிலத்தின் வடமேற்கில் அமைந்த கோபால்கஞ்ச் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடமேற்கே 141 கிலோ மீட்டர் தொலைவில் உள்ளது. கோபால்கஞ்ச் மாவட்டத்திற்கு  வடக்கில் முசாபர்பூர், கிழக்கு சம்பரான், மேற்கு சம்பரான் மாவட்டங்களும், தெற்கில் சரண் மற்றும் சிவான் மாவட்டங்களும், மேற்கில் உத்தரப் பிரதேசத்தின் குசிநகர் மாவட்டமும் உள்ளது. இந்நகரத்தில் கண்டகி ஆறு பாய்கிறது.  
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி, 28 வார்டுகளும்,  10,796 குடியிருப்புகளும் கொண்ட  கோபால்கஞ்ச் நகரத்தின்  மக்கள் தொகை  67,339 ஆகும். அதில் ஆண்கள் 34,603  மற்றும் 32,736  பெண்கள் உள்ளனர். பாலின விகிதம் 1000 ஆண்களுக்கு  918 பெண்கள் வீதம் உள்ளனர். சராசரி எழுத்தறிவு 80.66 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10.19 % மற்றும்  0.31 % ஆக உள்ளனர். இந்நகரத்தில் இந்து சமயத்தினர் 79.91%, இசுலாமியர் 19.67% மற்றும் பிற சமயத்தினர்  0.43% ஆக உள்ளனர்.
## போக்குவரத்து
### நெடுஞ்சாலை
தேசிய நெடுஞ்சாலை 27 (இந்தியா) கோபால்கஞ்ச் நகரம் வழியாகச் செல்கிறது.
### [[தொடருந்து நிலையம்]]
கோபால்கஞ்ச் தொடருந்து நிலையம் இரண்டு நடைமேடைகள் கொண்டது. இந்நிலையம் பட்னா, கோரக்பூர், சாப்ரா நகரம், காஸ்கஞ்ச் போன்ற நகரங்களுடன் இருப்புப்பாதை மூலம் இணைக்கிறது. 
## மேற்கோள்கள்

பகுப்பு:கோபால்கஞ்ச் மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
மதேபுரா

**மதேபுரா** (*Madhepura*), வட இந்தியாவின் பீகார் மாநிலத்தின் கிழக்கே உள்ள மிதிலைப் பிரதேசத்தில் அமைந்த மதேபுரா மாவட்டத்தின் நிர்வாகத் தலைமையிடம் மற்றும் நகராட்சி ஆகும்.  இது மாநிலத் தலைநகரான பட்னாவிற்கு வடகிழக்கே 247 கிலோ மீட்டர் தொலைவில் உள்ளது. மதேபுரா நகரத்தில் மதேபுரா மின் இரயில் எஞ்சின் உற்பத்தி தொழிற்சாலை  உள்ளது.  
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி, 26 வார்டுகளும், 10,577  குடியிருப்புகளும் கொண்ட மதேபுரா  நகரத்தின்  மக்கள் தொகை   54,472 ஆகும். அதில் 28,980  ஆண்கள் மற்றும் 25,492  பெண்கள் உள்ளனர். பாலின விகிதம் 1000 ஆண்களுக்கு  880 பெண்கள் வீதம் உள்ளனர். சராசரி எழுத்தறிவு  76.65 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10.08 %  மற்றும்   0.37 % வீதம் உள்ளனர். இந்நகரத்தில் இந்து சமயத்தினர் 81.90%, இசுலாமியர் 17.36%, சமணர்கள் , கிறித்தவர்கள் 0.41%, சீக்கியர்கள்  மற்றும் பிற சமயத்தினர்  0.32% வீதம் உள்ளனர்.இந்நகர மக்கள் தங்கள் தாய் மொழியான மைதிலி மொழி பேசுகின்றனர்.
## போக்குவரத்து
### இரயில் நிலையம்
இரண்டு நடைமேடைகள் கொண்ட தௌரம் மதேபுரா தொடருந்து நிலையம்பட்னா, பூர்ணியா, சமஸ்திபூர், சகார்சா தர்பங்கா, ராஞ்சி போன்ற நகரங்களுடன் இணைக்கிறது.
### நெடுஞ்சாலை
தேசிய நெடுஞ்சாலை 131 (இந்தியா) மற்றும் தேசிய நெடுஞ்சாலை எண் 231 ஆகியவைகள் மாதேபுரா நகரம் வழியாகச் செல்கிறது.
## இதனையும் காண்க
* மதேபுரா மின் இரயில் எஞ்சின் உற்பத்தி தொழிற்சாலை
## மேற்கோள்கள்

பகுப்பு:மதேபுரா மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
நாட்டுப்பெயர்

**நாட்டுப்பெயர்** ( "Demonym" ) அல்லது **இராச்சியப்பெயர்** என்ற சொல்லின் அர்த்தம், ஒரு குறிப்பிட்ட இடத்தில் வாழும் மக்கள் அல்லது குடியினரைக் குறிக்கும் சொல் என்பதாகும். இது அந்த இடத்தின் பெயரிலிருந்து தோன்றும். உதாரணமாக, கனடாவில் வாழும் மக்கள் "கனடியர்கள்" என்று அழைக்கப்படுகின்றனர், மற்றும் ஜப்பான் நாட்டைச் சேர்ந்தவர்கள் "ஜப்பானியர்கள்" என்று அழைக்கப்படுகின்றனர்.

தமிழில், demonym என்பதற்கு ** இராச்சியப்பெயர் அல்லது நாட்டுப்பெயர்** என்ற வார்த்தைகள் பயன்படுத்தப்படுகின்றன. இவை ஒரு குறிப்பிட்ட நாடு அல்லது இடத்தில் வாழும் மக்கள் பெயர்களைக் குறிக்கும். உதாரணமாக, இந்தியாவில் பிறந்த ஒருவர் தமிழில் இந்தியர் என்று அழைக்கப்படுவர்.

அவை இலக்கியம் வரலாறு மற்றும் அன்றாட உரையாடலில் பரவலாகப் பயன்படுத்தப்படுகின்றன. ஒருவரின் தோற்றத்தை அல்லது ஒருவரின் பின்னணியை சுருக்கமாக வெளிப்படுத்த இவை உதவுகின்றன. இவை மொழியின் ஒரு சுவாரஸ்யமான பகுதியாகும். இது புவியியல் மற்றும் மக்களின் தொடர்பைப் புரிந்துகொள்ள உதவுகிறது.

## மேலும் காண்க
* தமிழ் பெயரிடல்
* ஆண் தமிழ்ப் பெயர்கள்
* பெண் தமிழ்ப் பெயர்கள்

## மேற்கோள்கள்

பகுப்பு:பெயர்கள்
பகுப்பு:பண்பாடு
பகுப்பு:பெயரியல்
வங்காலபுடி அனிதா

**வங்காலபுடி அனிதா** (*Vangalapudi Anitha*)(பிறப்பு 24 மார்ச் 1979) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தற்போது ஆந்திரப் பிரதேச அரசாங்கத்தில் உள்துறை மற்றும் பேரிடர் மேலாண்மை அமைச்சராகப் பணியாற்றுகிறார்.

அனிதா இரண்டாவது முறையாகச் சட்டமன்ற உறுப்பினர் ஆனார். 2024ஆம் ஆண்டு ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம் கட்சி சார்பில் விசாகப்பட்டினம் மாவட்டத்தில் உள்ள பாயகராவ்பேட்டை சட்டமன்றத் தொகுதியில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
அனிதா விசாகப்பட்டினம் மாவட்டத்தின் எஸ். ராயவரம் மண்டலத்தின் லிங்கராஜுபலேமில் பிறந்தார். இவரின் தந்தையின் பெயர் வங்காலபுடி அப்பாராவ். இவர் தனது முதுகலை மற்றும் முதுநிலை கல்வியியல் பட்டங்களை முடித்துள்ளார். 2009-இல் ஆந்திரப் பல்கலைக்கழகத்தில் பட்டம் பெற்ற இவர் ஆசிரியராகப் பணியிலிருந்தார். அரசியலில் நுழைவதற்காகக் கற்பிப்பதை விட்டுவிட்டார். இவர் கே. சிவா பிரசாத்தை மணந்தார். இவர்களுக்கு ரஷ்மிதா என்ற மகள் உள்ளார்.

## அரசியல்
அனிதா 2014-ஆம் ஆண்டில் முதல் முறையாகச் சட்டமன்ற உறுப்பினராக வெற்றி பெற்றார். இவர் 2014ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் தெலுங்கு தேசம் கட்சியின் வேட்பாளராகச் சட்டமன்றத் தொகுதியில் போட்டியிட்டு வெற்றி பெற்றார். இவர் தனது நெருங்கிய போட்டியாளரான ஒய். எஸ். ஆர். காங்கிரசு கட்சியின் செங்கலா வெங்கட்ராவை 2,828 வாக்குகள் வித்தியாசத்தில் தோற்கடித்தார். ஏப்ரல் 2018-இல், இவர் திருப்பதி திருமலை தேவஸ்தான வாரியத்தின் உறுப்பினராக நியமிக்கப்பட்டார். ஆனால் சமூக ஊடகங்களில் ஒரு சர்ச்சைக்குப் பிறகு, சில நாட்களுக்குள் இவர் முதலமைச்சரிடம் கோரிக்கை விடுத்து உறுப்பினர் பதவியை விலக்கிக் கொண்டார். பின்னர் இது இரத்து செய்யப்பட்டது. 2019 ஆந்திரப் முறையாகச் சட்டப்பேரவைத் தேர்தலில், இவர் கோவுரு சட்டமன்றத் தொகுதியில் ஒய். எஸ். ஆர். காங்கிரசு கட்சியின் தானேதி வனிதா 25,248 வாக்குகள் வித்தியாசத்தில் தோல்வியடைந்தார். சனவரி 30, 2021 அன்று, இவர் தெலுங்கு தேசம் கட்சியின் மகளிர் பிரிவான தெலுங்கு மகிலாவின் தலைவரானார். 2024 ஆந்திரப் முறையாகச் சட்டப்பேரவைத் தேர்தலில் இவர் பயகராவ்பேட்டை தொகுதியை மீண்டும் கைப்பற்றினார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
ஆண்டு விடுப்பு

**ஆண்டு விடுப்பு**, என்பது நிறுவனங்கள் ஊழியர்களுக்கு ஊதியத்தோடு வழங்கும் விடுமுறைக் காலமாகும். இது சட்டமுறை விடுப்பு ஆகும். இவ்விடுமுறையை ஊழியர்கள் தாங்கள் விரும்பியபடி பயன்படுத்தலாம். ஒவ்வொரு நிறுவனத்தின் கொள்கைகளைப் பொருத்து, விடுமுறைக் காலம் மாறுபடும். ஆண்டு விடுப்பைப் பெறும் முன்னர் நிறுவனங்களுக்கு முன்கூட்டியே தகவல் தந்து, மாற்று வேலையாட்கள் இருப்பதையும் பிற முன்னேற்பாடுகள் செய்யப்பட்டுள்ளதையும் உறுதிப்படுத்திக் கொள்ள வேண்டும். இன்று பெரும்பான்மையான நாடுகளில் ஆண்டு விடுப்பு அளிப்பது சட்டப்படி நடைமுறைப்படுத்தப்பட்டுள்ளது.

## மேற்கோள்கள்
 
 

பகுப்பு:தொழிற் சட்டம்
பகுப்பு:தொழிலாளர் உரிமைகள்
த. என். சதாலட்சுமி

**தெகெல்லா என். சதாலட்சுமி** (*T. N. Sadalakshmi*)(1928-2004) என்பவர் இந்திய அரசியல்வாதியும் தெலங்காணா மேனாள் சட்டமன்ற உறுப்பினரும் ஆவார். தெலங்காணாவின் முதல் தலித் பெண் சட்டமன்ற உறுப்பினர் ஆவார்.

## ஆரம்பகால வாழ்க்கை.
சதாலட்சுமி ஐதராபாத்தில் உள்ள பென்ஷன்புராவில் பிறந்தார். இவர் கீசு உயர்நிலைப் பள்ளியில் படித்தார். சென்னையில் மருத்துவப் படிப்பைத் தொடங்கியபோது, ஜீரா வளாகத்தில் அம்பேத்கரின் உரையைக் கேட்டார். பின்னர் இவர் அரசியலுக்காக மருத்துவத்தைக் கைவிட்டார்.

## அரசியல் வாழ்க்கை
சதாலட்சுமி முதலில் பெடப்பள்ளி சட்டமன்றத் தொகுதியிலிருந்தும் பின்னர் காமரெட்டி சட்டமன்றத் தொகுதியிலிருந்தும் சட்டமன்ற உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேசச் சட்டப்பேரவை துணைச் சபாநாயகராகப் பணியாற்றியுள்ளார்.

1962-ஆம் ஆண்டில், எல்லாரெட்டி சட்டமன்றத் தொகுதியிலிருந்து மாநில சட்டமன்றத்திற்கு சதாலட்சுமி தேர்ந்தெடுக்கப்பட்டார். நீலம் சஞ்சீவ ரெட்டி அமைச்சரவையில் பணியாற்றிய ஒரே பெண் அமைச்சர் இவரானார். இவர் ஒரு வருடம் பதவி வகித்த காலத்தில் தலித்துகளுக்கு இந்து மதகுருமார்களாகப் பயிற்சி அளிக்க முடிவு செய்தார். இவர் யாதகிரிகுட்டாவில் ஓர் அர்ச்சகப் பள்ளியை நிறுவினார். பின்னர், சமூக நலத்துறை அமைச்சராகப் பணியாற்றிய போது பட்டியலினத்தவருக்கான வாரியத்தினை நிறுவினார்.

சதாலட்சுமி அம்பேத்கரிசம் மற்றும் தனி தெலங்காணா மாநிலத்திற்கான இயக்கத்தை ஆதரித்தார். 1982-ஆம் ஆண்டில் என். டி. ராமராவின் வற்புறுத்தலின் பேரில் தெலுங்கு தேசம் கட்சி சேர்ந்தார். இவர் கட்சியின் துணைத் தலைவராக நியமிக்கப்பட்டார். பின்னர் தெலுங்கு தேசம் கட்சியை விட்டு வெளியேறி தெலங்காணா காங்கிரசு கட்சி பணியாற்றினார்.

## தனிப்பட்ட வாழ்க்கை
சதாலட்சுமி, பழங்குடியினத்தைச் சேர்ந்த முக்கிய தலைவரான டி. வெங்கட நாராயணாவை மணந்தார். இவர்களுக்கு ஒரு மகனும் இரண்டு மகள்களும் இருந்தனர். இவர் 24 சூலை 24,2004 அன்று இதயப் பிரச்சினை காரணமாக கேர் மருத்துவமனையில் இறந்தார்.

## மேற்கோள்கள்

பகுப்பு:2004 இறப்புகள்
பகுப்பு:1928 பிறப்புகள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
தெலங்காணா சட்டமன்றத்தின் பெண் உறுப்பினர்களின் பட்டியல்

**தெலங்காணா சட்டமன்றத்தின் பெண் உறுப்பினர்களின் பட்டியல்** (*List of female members of the Telangana Legislative Assembly*) என்பது தெலங்காணா சட்டமன்றத்திற்கு தேர்ந்தெடுக்கப்பட்ட பெண்களின் பட்டியல் ஆகும்.

## பட்டியல்

## குறிப்புகள்

## மேற்கோள்கள்

* 2014 ஆம் ஆண்டு மொத்த மகளிர் வெற்றியாளர்கள்
* 2018 ஆம் ஆண்டு மொத்த மகளிர் வெற்றியாளர்கள்
* மொத்த மகளிர் வெற்றியாளர்கள் 2023

பகுப்பு:தெலங்காணா சட்டமன்ற பெண் உறுப்பினர்கள்
காட்டுணைட்டு

**காட்டுணைட்டு** (*Cotunnite*) என்பது PbCl2என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளை நிறத்தில் இருக்கும் தூய சேர்மத்தைப் போலன்றி, காட்டுணைட்டுகள் வெள்ளை, மஞ்சள் அல்லது பச்சை நிறத்திலும் இருக்கும்.  கனிம மாதிரிகளின் அடர்த்தி 5.3–5.8 கிராம்/செ.மீ3 வரை இருக்கும். மோவின் அளவுகோலில் கடினத்தன்மை 1.5–2 ஆக அளவிடப்பட்டுள்ளது. படிக அமைப்பு நேர்ச்சாய்சதுர இருகூம்பகமாக புள்ளி குழு 2/மீ 2/மீ 2/மீ என்ற புள்ளி குழுவில் படிகமாகிறது. ஒவ்வொரு Pb க்கும் 9 என்ற ஒருங்கிணைப்பு எண் உள்ளது. காட்டுணைட்டு  எரிமலைகளுக்கு அருகில் காணப்படுகிறது: இத்தாலியின் வெசுவியசு, சிலியின் தாராபாகா,  உருசியாவின் டோல்பாசிக்கு, மற்றும் நேபாளத்தில் எவரெசுட்டு சிகரம் ஆகியவை இக்கனிமம் காணப்பட்ட சில இடங்களாகும். 

பன்னாட்டு கனிமவியல் சங்கம் காட்டுணைட்டு கனிமத்தை Cotஎன்ற குறியீட்டால் அடையாளப்படுத்துகிறது.

முதன்முதலில் 1825 ஆம் ஆண்டு இத்தாலியின் காம்பானியாவில் உள்ள நேபிள்சு மாகாணத்தில் உள்ள வெசுவியசு மலையில் கண்டுபிடிக்கப்பட்டு விவரிக்கப்பட்டது. இத்தாலிய மருத்துவரும் உடற்கூறியல் பேராசிரியருமான டொமினிகோ காட்டுக்னோ (காட்டுனியசு) (1736–1822) என்பவரின் பெயரால் காட்டுணைட்டு எனப் பெயரிடப்பட்டது.
முதன்முதலில் எரிமலை வாய் படிவுகளில் காட்டுணைட்டு கனிமம் அங்கீகரிக்கப்பட்டது. ஈய தாது படிவுகளில் இரண்டாம் நிலை மாற்றப் பொருளாகக் காணப்படுகிறது. ஈயத்தைக் கொண்ட தொல்பொருள் பொருட்களின் மாறுபாடாகவும் இது பதிவாகியுள்ளது.

சிலியின் கராகோல்சில் உள்ள கலீனா, செருசைட்டு, ஆங்கிள்சைட்டு மற்றும் மேட்லோகைட்டு ஆகிய கனிமங்களுடன் இணைந்து காணப்படுகிறது. கம்சட்கா தீபகற்பத்தில் உள்ள டோல்பாச்சிக்கு எரிமலையில், அரிதானது முதல் அசாதாரணமான கனிமங்களான டெனோரைட்டு, போனோமரேவைட்டு, சோஃபைட்டு, பர்ன்சைட்டு, இல்லின்சுகைட்டு, இயார்ச்சுபோகைட்டு, குளோரோமணைட்டு, ஆலைட்டு, சில்வைட்டு மற்றும் பூர்வீக தங்கம் ஆகியவற்றுடன் இணைந்து  காணப்படுகிறது.

## மேற்கோள்கள்

பகுப்பு:ஈயக் கனிமங்கள்
பகுப்பு:ஆலைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
உருக்சனா சுல்தானா

**உருக்சனா சுல்தானா** (*Rukhsana Sultana*)  இந்தியாவைச் சேர்ந்த ஒரு சமூக ஆர்வலர் ஆவார். மீனு பிம்பெட்டு என்ற இயற்பெயரால் அறியப்படுகிறார்.  1975 ஆம் ஆண்டு முதல் 1977 ஆம் ஆண்டு வரை இந்தியாவில் அவசரநிலை நிலை அறிவிக்கப்பட்டபோது சஞ்சய் காந்தியின் நெருங்கிய கூட்டாளிகளில் ஒருவராக அறியப்பட்டார். இந்தக் காலகட்டத்தில் பழைய தில்லியின் முசுலீம் பகுதிகளில் சஞ்சய் காந்தியின் கருத்தடை பிரச்சாரத்திற்கு தலைமை தாங்கியதற்காகவும் இவர் அறியப்பட்டார்.

அவசரநிலையின் தலைமை கவர்ச்சிப் பெண்ணான உருக்சனா சுல்தானா, தில்லியின் ஜமா மசூதி முசுலிம் குடியிருப்பில் தனது பாரிய குடும்பக் கட்டுப்பாடு இயக்கங்களுக்காக கணிசமான அரசியல் சக்தியாக அங்கீகரிக்கப்பட்டார். சமூக ஆர்வலரும், கடை உரிமையாளருமான உருக்சனா, தனக்கு ஒதுக்கப்பட்ட பகுதிகளில் தீவிரமாக செயல்பட்டார். மக்களை கருத்தடை செய்வதற்கான இவரது அதிகப்படியான முயற்சிகள், மீள்குடியேற்றத் திட்டத்துடன் சேர்ந்து, காவல்துறையினருடன் பல இரத்தக்களரி மோதல்களில் கிளர்ச்சி செய்ய குடியிருப்பாளர்களை விரோதப்படுத்தியதாகக் கூறப்படுகிறது.

## தனிப்பட்ட வாழ்க்கை
இயரினா அக்கு மற்றும் மதன் மோகன் பிம்பெட்டு ஆகியோருக்கு மீனு பிம்பெட்டு என்ற பெயரில் ருக்சனா பிறந்தார். பிம்பெட்டு ஓர் இந்து மற்றும் இந்திய விமானப்படையின் அதிகாரி ஆவார். இவரின் மனைவி இயரீனா ஒரு முசுலீம் பெண்ணாவார்.   இவருடைய தந்தை மியான் எகசான்-உல்-அக்கு,  ஒரு காலத்தில் பிகானேர் சமத்தானத்தின் தலைமை நீதிபதியாக இருந்தார்.  சலந்தரில் இருந்து வந்த எகசான்-உல்-அக்கு ஒரு நில உரிமையாளர் குடும்பத்தைச் சேர்ந்தவர். உருக்சானாவின் தந்தை  இவரது  தாயை விவாகரத்து செய்த பிறகு, அவர் ஆசா பிம்பத்து என்ற பெண்ணை திருமணம் செய்து கொண்டார்.  அவரிடமிருந்தும் மதுசூதன் மற்றும் தகிரா பிம்பட்டு என்ற இரண்டு குழந்தைகள் இருந்தனர். இந்தியத் திரைப்படங்கள் மற்றும் ஊடகங்களில் நன்கு அறியப்பட்ட பல நபர்களுடன் பிறப்பு மற்றும் திருமணம் மூலம் உருக்சனா இணைக்கப்பட்டார். அவரது தாய்வழி அத்தை பேகம் பாரா (அவரது தாயின் சகோதரி) திலீப் குமாரின் தம்பி நசீர் கானை மணந்து கொண்டார்.

உருக்சனா இந்திய ராணுவத்தில் அதிகாரியாகவும், குசுவந்த் சிங் மருமகனாகவும் இருந்த சவிந்தர் சிங்கை மணந்தார். பின்னர் இந்த இணை விவாகரத்து பெற்றது. இவர்களுக்கு அம்ரிதா சிங் என்ற ஒரு மகள் இருந்தார், அவர் 1980 ஆம் ஆண்டுகளில்  முன்னணி பாலிவுட் நடிகையாக இருந்தார். சைஃப் அலி கானுடன் அமிர்தாவின் திருமணத்திலிருந்து பிறந்த சாரா அலி கான் மற்றும் இப்ராகிம் அலி கான் ஆகியோருக்கு ருக்சானா பாட்டியாவார்.

## மேற்கோள்கள்

பகுப்பு:பஞ்சாபி மக்கள்
பகுப்பு:இந்திய முஸ்லிம்கள்
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
அட்டகாமைட்டு

**அட்டகாமைட்டு** (*Atacamite*) என்பது Cu2Cl(OH)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1802 ஆம் ஆண்டு சிலியின் அட்டகாமா பாலைவனத்தில் திமிட்ரி டி கல்லிட்சினால் இது முதன்முதலில் கண்டுபிடிக்கப்பட்டு விவரிக்கப்பட்டது. அட்டகாமா பாலைவனம் என்பது இந்த கனிமத்தின் பெயராகவும் உள்ளது.

பன்னாட்டு கனிமவியல் சங்கம் அட்டகாமைட்டு கனிமத்தை Ataஎன்ற குறியீட்டால் அடையாளப்படுத்துகிறது.

## தோற்றம்
அட்டகாமைட்டு என்பது போட்டாலாக்கைட்டு, கிளினோ அட்டகாமைட்டு மற்றும் பாரடகாமைட்டு ஆகிய கனிமங்களுடன் சேர்ந்து பல்லுருவக் கனிமமாகக் காணப்படுகிறது. அட்டகாமைட்டு என்பது ஒப்பீட்டளவில் அரிதான கனிமமாகும். வறண்ட காலநிலையின் ஆக்சிசனேற்றம்  அல்லது வானிலை மண்டலத்தில் முதன்மை செப்பு தாதுக்களிலிருந்து உருவாகிறது. சல்பைடு மாற்றப் பொருட்களாக, எரிமலைவாய் படிவுகளிலிருந்து பதங்கமாதல் மூலம் உருவாகிறதென்றும் தெரிவிக்கப்பட்டுள்ளது. சிலி, சீனா, உருசியா, செக் குடியரசு, அரிசோனா மற்றும் ஆத்திரேலியாவில் உள்ள ஆக்சிசனேற்றப்பட்ட செப்பு படிவுகளிலும் அட்டகாமைட்டு கனிமம் இயற்கையாகவே கண்டறியப்பட்டுள்ளது. குப்ரைட்டு, புரோச்சாண்டைட்டு, இலினரைட்டு, காலெடோணைட்டு , மாலகைட்டு, கிரிசோகோல்லா மற்றும் இதன் பல்லுருவங்களுடன் இணைந்து காணப்படுகிறது.

## செயற்கைத் தோற்றம்
சுதந்திர தேவி சிலையின் படினாவிலும், பண்டைய வெண்கலம் மற்றும் செம்பு கலைப்பொருட்களின் மாறுபாடாகவும் அட்டகாமைட்டு கண்டுபிடிக்கப்பட்டுள்ளது. யூரேசியா, உருசியா மற்றும் பெர்சியாவில் கண்டுபிடிக்கப்பட்ட சிற்பம், கையெழுத்துப் பிரதிகள், வரைபடங்கள் மற்றும் ஓவியங்களில் இந்த கனிமம் ஒரு நிறமியாகக் கண்டறியப்பட்டுள்ளது.

### உயிரிக்கனிமம்
இரத்தப் புழுக்களின் தாடைகளில் அட்டகாமைட் ஒரு உயிரி கனிமமாக காணப்படுகிறது. 


Atacamite-235102.jpg|சிலி நாட்டில் கிடைத்த அட்டகாமைட்டு பட்டகம்
Harvard Museum of Natural History. Atacamite. Miraflores Mine, Tierra Amarilla, Atacama, Chile (DerHexer) 2012-07-20.jpg|ஆர்வார்டு இயற்கை அருங்காட்சியகத்தில் சிலியின் அட்டகாமைட்டு
Atacamite-168148.jpg|தெற்கு ஆத்திரேலியாவின் கன்சன் மலையில் கிடைத்த அட்டகாமைட்டு


## மேற்கோள்கள்

## மேற்கோள்கள்
*Mineral galleries
பகுப்பு:குளோரைடு கனிமங்கள்
பகுப்பு:செப்புக் கனிமங்கள்
பகுப்பு:ஆலைடு கனிமங்கள்
பகுப்பு:ஐதராக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
நீட்டா தேவி

**நீட்டா தேவி**  (*Neeta Devi*) இந்தியாவின் இமாச்சலப் பிரதேசத்தைச் சேர்ந்த  கோ கோ வீராங்கனையாவார்.  இவர் இந்திய மகளிர் தேசிய கோ கோ அணியின் தாக்குதல் வீராங்கனையாக விளையாடுகிறார்.  2025 ஆம் ஆண்டு சனவரி மாதத்தில்  புதுதில்லியில் நடைபெற்ற தொடக்க கோ கோ உலகக் கோப்பையை வென்ற இந்திய மகளிர் அணியில் ஒரு பகுதியாக இருந்தார்.

## ஆரம்பகால வாழ்க்கை மற்றும் கல்வி
தேவி இமாச்சலப் பிரதேசத்தின் குலு மாவட்டத்தில் உள்ள கராகல் பள்ளத்தாக்கைச் சேர்ந்தவர். அவர் தனது பள்ளிப்படிப்பை கராகலில் உள்ள அரசு மூத்த மேல்நிலைப் பள்ளியில் முடித்தார், அங்கு கோ கோ விளையாடத் தொடங்கினார். 2014ஆம் ஆண்டுக்குள் அவர் தேசிய அளவிலான போட்டிகளில் பங்கேற்கத் தொடங்கினார், மேலும் 13 முறை தேசிய நிகழ்வுகளில் பங்கேற்றார். தனது பள்ளியின் உடற்கல்வி இயக்குநர் தேவ் சந்த் தாக்கூரிடமிருந்து விளையாட்டு அடிப்படைகளை கற்றுக்கொண்டார். அவர் லவ்லி தொழில்முறை பல்கலைக்கழகத்தில் உடற்கல்வியில் தனது முதுநிலைப் பட்டத்தை படித்து வருகிறார்.

## தொழில்
ஜனவரி 2025 ஆம் ஆண்டு சனவரி மாதத்தில் புதுதில்லியில் நடந்த முதல் கோ கோ உலகக் கோப்பையை வென்ற இந்திய மகளிர் அணியில் தேவி ஒரு பகுதியாக இருந்தார். இந்திய அணி குழு கட்டங்களில் தென் கொரியா, ஈரான் மற்றும் மலேசியா அணிகளை வென்றது.  காலிறுதிப் போட்டியில் வங்காள தேசத்தையும் ,அரையிறுதியில் தென்னாப்பிரிக்காவையும் தோற்கடித்தது. இந்திய அணியினர் இறுதிப் போட்டியில் நேபாளத்தை 78-40  என்ற புள்ளிகள் கணக்கில் தோற்கடித்தனர்.

## மேற்கோள்கள்

பகுப்பு:குலு மாவட்ட மக்கள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:இமாச்சலப் பிரதேச நபர்கள்
மால்சிரசு சட்டமன்றத் தொகுதி

**மால்சிரசு சட்டமன்றத் தொகுதி** (Malshiras Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது 2008 முதல் பட்டியல் சாதியினருக்கு ஒதுக்கப்பட்டுள்ளது. இத்தொகுதியானது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது சோலாப்பூர் மாவட்டத்தில் அமைந்துள்ளது.

## சட்டமன்ற உறுப்பினர்கள்

## 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
தனுச்சா கன்வர்

**தனுச்சா கன்வர்**  (Tanuja Kanwar) இந்தியாவைச் சேர்ந்த ஒரு துடுப்பாட்ட வீராங்கனையாவார். 1998 ஆம் ஆண்டு சனவரி மாதம் 26 ஆம் தேதியன்று இவர் பிறந்தார்.  தற்போது இரயில்வே மற்றும் குசராத்து செயண்ட்சு  அணிகளுக்காக இவர் விளையாடுகிறார்.  இடது கை பந்து வீச்சாளராக தனுச்சா விளையாடுகிறார். 2024 ஆம் ஆண்டில் இந்தியாவுக்காக பன்னாட்டு அளவில் அறிமுகமானார்.

## உள்நாட்டுப் போட்டிகள்
பிப்ரவரி 2024 ஆம் ஆண்டு பிப்ரவரி மாதத்தில் பெண்கள் பிரீமியர் லீக் போட்டியில் விளையாட விளையாட குசராத்து செயண்ட்சு அணிக்காக 50 லட்சம் ரூபாய்க்கு  ஏலமெடுக்கப்பட்டு தனுச்சா ஒப்பந்தம் செய்யப்பட்டார்.  தனது முதல் பெண்கள் பிரிமீயர் லீக்  போட்டியில் மும்பை இந்தியன்சுக்கு எதிராக  2023 ஆம் ஆண்டு மார்ச்சு மாதம் 4 ஆம் தேதியன்று விளையாடினார். 2023 ஆம் ஆண்டு நடைபெற்ற பெண்கள் பிரிமீயர் லீக்  போட்டியில் எட்டு போட்டிகளில் விளையாடினார். அப்போட்டியில் இவர் 8.85 என்ற பந்துவீச்சு சிக்கன  விகிதத்தில் ஐந்து எதிரணி இலக்குகளை வீழ்த்தினார்.  2024 பெண்கள் பிரிமீயர் லீக்  போட்டியில் 8 ஆட்டங்களில் இருந்து 10 எதிரணி இலக்குகளை 7.13 என்ற பந்துவீச்சு சிக்கன விகிதத்தில் எடுத்தார்.

## பன்னாட்டு போட்டிகள்
2024 ஆம் ஆண்டு சூலை மாதம் 21 ஆம் தேதியன்று நடைபெற்ற பெண்கள்  2024 மகளிர் இருபதுக்கு-20 ஆசிய கோப்பைக்கான போட்டியில் சிரேயங்கா பாட்டிலுக்குப் பதிலாக இந்திய அணியில் தனுச்சா கன்வர் சேர்க்கப்பட்டார்.  தனுச்சா கன்வர் தனது இருபது20 பன்னாட்டுப் போட்டியில் ஐக்கிய அரபு அமீரகத்திற்கு எதிராக, 2024 ஆம் ஆண்டு சூலை மாதம் 21 ஆம் தேதியன்று அறிமுகமானார்.  2024 ஆம் ஆண்டு திசம்பர் மாதம் 27 ஆம் தேதியன்று   மேற்கிந்தியத் தீவுகளுக்கு எதிராக தனது ஒருநாள் பன்னாட்டுப்  போட்டியில் அறிமுகமானார்.

## மேற்கோள்கள்

## வெளி இணைப்புகள்

* Tanuja Kanwar இல்ESPNcricinfo
* Tanuja Kanwar இல்கிரிக்கெட் காப்பகம்  (சந்தா தேவை

பகுப்பு:இந்திய மகளிர் ஒபது வீராங்கனைகள்
பகுப்பு:இந்தியப் பெண்கள் இருபது20 வீராங்கனைகள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:1998 பிறப்புகள்
பகுப்பு:வாழும் மக்கள்
அனைதா சராப் அதஜானியா

**அனைதா சராப் அதஜானியா** (*Anaita Shroff Adajania*) ஓர் இந்தியப் பெண் அலங்கார வடிவமைப்பாளரும், ஆடை வடிவமைப்பாளரும் மற்றும் நடிகையும் ஆவார். இவர் *வோக் இந்தியா* பத்திரிகையின் ஆடை வடிவமைப்புப் பிரிவின் இயக்குநராக இருந்தார்.

## இளமை வாழ்க்கை.
அதஜானியா மும்பையில் ஒரு பார்சி குடும்பத்தில் பிறந்தார். மும்பையின் சர்வதேச பள்ளி மற்றும் செயின்ட் சேவியர் கல்லூரியில் பயின்றார்.

## தொழில் வாழ்க்கை
1996 ஆம் ஆண்டில் இது அலங்காரம் மற்றும் அழகு உள்ளடக்கம், சமூகம் மற்றும் வாழ்க்கை முறை ஆகியவற்றின் கலவையை வழங்கும் இந்தியாவில் தொடங்கப்பட்ட *எல்லே* இதழில் உதவி ஆசிரியராக தனது வாழ்க்கையைத் தொடங்கினார். பின்னர், *வோக் இந்தியா*  என்ற இதழின் ஆடை வடிவமைப்புப் பிரிவின் இயக்குநராக ஆவதற்கு முன்பு,  பாரிசிலிருந்து வரும் *எல் 'அஃபிசியல் இந்தியா* என்ற  பிரான்சிய மொழி யில் வெளியாகும் இதழுடன் பணியாற்றினார்.

அதஜானியா, *ஸ்டைல் செல்* என்ற நிறுவனத்தின் உரிமையாளராகவும் உள்ளார்.

தூம் 2, *பீயிங் சைரஸ்*, *எவ்ரீடீ சேஸ் ஐ ஆம் ஃபைன்*, *லவ் ஆஜ் கல்* மற்றும் *காக்டெய்ல்* உள்ளிட்ட பல பாலிவுட் படங்களில் தனது வடிவமைப்பு பணிகளுக்காக அறியப்படுகிறார்.*தூம்* தொடரின் மூன்று படங்களுக்கும் இவர் குறிப்பிடத்தக்க வகையில் ஆடை வடிவமைப்பினை செய்துள்ளார், தூம் (2004) இல் தொடங்கி ஜான் ஆபிரகாம் மற்றும் ஈஷா தியோலின் தோற்றத்திற்காகப் பணிபுரிந்தார்.அதைத் தொடர்ந்து தூம் 2 (2006) படத்தில் ஐஸ்வர்யா ராய், கிருத்திக் ரோஷன் மற்றும் பிபாசா பாசு ஆகியோருடன் பணியாற்றினார். மேலும் தொடர்ச்சியான தூம் 3 படத்தில், இவர் கத்ரீனா கைஃப்புக்கு ஆடை வடிவமைப்பில் உதவினார்.

இவரது வடிவமைப்புகள் *வோக்*, *'எல் 'அபிசியல்*, *எல்லே* மற்றும் *ரோலிங் ஸ்டோன்* உள்ளிட்ட பத்திரிகைகளிலும் இடம்பெற்றுள்ளன. செராப் தற்போது நடிகை தீபிகா படுகோனேவிற்கு அவரது அனைத்து நிகழ்வுகளுக்கும் பிரத்தியேகமாக வடிவமைக்கிறார்.

## நடிப்பு
இது தவிர, தில்வாலே துல்ஹானியா லே ஜாயங்கே (1995) போன்ற படங்களில் இவர் நடித்துள்ளார். அதில் இவர் இலண்டனில் சிம்ரனின் (கஜோல்) தோழி சீனாவாக நடித்திருந்தார். கல் ஹோ நா ஹோ (2003) படத்தில் ரோகித்தின் (சைஃப் அலி கான்) நண்பரான கீதாவாக நடித்தார்.

## சொந்த வாழ்க்கை
*பீயிங் சைரஸ்* (2006) மற்றும் *காக்டெய்ல்* (2012) ஆகிய திரைப்படங்களை இயக்கிய இந்தியத் திரைப்பட இயக்குனரும் திரைக்கதை ஆசிரியருமான ஹோமி அதஜானியாவை 2002 இல் மணந்தார். இவர்களுக்கு இரண்டு மகன்கள் உள்ளனர். இவர் செரேசட் செராப்பின் சகோதரி ஆவார்.

இவரது சகோதரி செரேசட் செராப் ஒரு யூடியூப் நடத்தி வருகிறார். அவர் 2016 இல் நடிகர் வைபவ் தல்வாரை மணந்தார்.

## மேற்கோள்கள்

## வெளி இணைப்புகள்
* 
* 

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:1970கள் பிறப்புகள்
பகுப்பு:வாழும் மக்கள்
அரரியா

**அரரியா** (*Araria*), வட இந்தியாவின் பீகார் மாநிலத்தின் வடகிழக்கில், நேபாளம் நாட்டின் எல்லையை ஒட்டி அமைந்த அரரியா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடகிழக்கில்  322.கிலோ மீட்டர் தொலைவிலும்; பூர்ணியாவிற்கு வடக்கில் 45.9 கிலோ மீட்டர் தொலைவிலும் உள்ளது. இதன் தெற்கில் பூர்ணியா மற்றும் மதேபுரா நகரங்களும், வடக்கில் கிசன்கஞ்சு நகரமும் உள்ளது.
கோசி ஆறு அரரியா நகரம் வழியாகப் பாய்கிறது.  
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  29 வார்டுகளும்,  15,248 குடியிருப்புகளும் கொண்ட  அரரியா நகரத்தின்  மக்கள் தொகை 79,021  ஆகும். அதில் 42,136 ஆண்கள் மற்றும்  36,885 பெண்கள் உள்ளனர். பாலின விகிதம் 1000 ஆண்களுக்கு  875 பெண்கள் வீதம் உள்ளனர். சராசரி எழுத்தறிவு  72.40%  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10.55 % மற்றும்  0.35 % வீதம்  உள்ளனர். இந்நகரத்தில் இந்து சமயத்தினர் 59.05%, இசுலாமியர் 40.11%, சமணர்கள் 0.59% மற்றும் பிற சமயத்தினர்  0.24% வீதம்  உள்ளனர்.
## போக்குவரத்து
### [[தொடருந்து நிலையம்]]
அராரியா கோர்ட் இரயில் நிலையம்பூர்ணியா, கொல்கத்தா, பட்னா, அலகாபாத், கான்பூர், தில்லி போன்ற நகரங்களுடன் இணைக்கிறது. 
## மேற்கோள்கள்

பகுப்பு:அரரியா மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
பல்டன் சட்டமன்றத் தொகுதி

**பல்டன் சட்டமன்றத் தொகுதி** (Phaltan Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288  சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மாவட்டத்தில் அமைந்துள்ளது. இது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
அனுச்சா இயங்கு

**அனுச்சா இயங்கு** (*Anuja Jung*) இந்தியாவைச் சேர்ந்த குறிபார்த்து துப்பாக்கி சுடும் விளையாட்டு வீராங்கனையாவார். புது தில்லியைச் சேர்ந்த இவர் 1971 ஆம் ஆண்டு ஆகத்து மாதம் 6 ஆம் தேதியன்று பிறந்தார்.

## தொழில்
2006 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், மகளிர் 50 மீட்டர் சுழல் துப்பாக்கி 3 நிலையில் 670.7 புள்ளிகளுடன் தங்கப் பதக்கத்தையும், மகளிர் 50 மீட்டர் சுழல் துப்பாக்கி 3 (சோடி) நிலையில் அஞ்சலி பகவத்துடன் இணைந்து 1142 புள்ளிகள் பெற்று  வெள்ளிப் பதக்கத்தையும் வென்றார்.

## தனிப்பட்ட வாழ்க்கை
இந்தியாவைச் சேர்ந்த துப்பாக்கி சுடும் விளையாட்டு வீரரான சமரேசு இயங்கை இவர் திருமணம் செய்து கொண்டார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:இமாச்சலப் பிரதேச நபர்கள்
பகுப்பு:குறி பார்த்துச் சுடும் வீரர்கள்